chhatramani/nepal_legal_regulations_corpus_np huggingface dataset:
नयाँ नेपाल निर्माण कोष (सञ्चालन) नियमावली २०६८ (New Nepal Construction Fund (Operation Regulation, 2011)

(क) बृहत्तर सार्वजनिक हित र सामुदायिक उपयोगका योजना निर्माण गर्न, । (ख) युवाहरुलाई लक्षित गरी नवीनतम तथा उपयुक्त प्रविधिको विकास गर्न, । (ग) स्थानीयस्तरमा रोजगारी सिर्जना गर्ने र स्थानीय वस्तुको उत्पादन गर्ने किसिमका कार्यक्रम सञ्चालन गर्न, । (घ) शहरी सौन्दर्य प्रवर्धन, विकास तथा राष्ट्रिय महत्वका नदीनालाको सरसफाई तथा बचाउ अभियान सञ्चालन गर्न, । (ङ) उच्च मूल्ययुक्त निर्यातयोग्य वस्तुको उत्पादन र प्रवर्धनसँग सम्बन्धित अभियान सञ्चालन गर्न, । (च) आर्थिक तथा सामाजिक रुपले अति विपन्न र सीमान्तकृत समुदायको संरक्षण, सशक्तिकरण तथा विकासका लागि विभिन्न कार्यक्रम सञ्चालन गर्न, । (छ) महिला तथा दलित विरुद्ध हुने हिंसा तथा सामाजिक, सांस्कृतिक विकृति विरुद्धको अभियान परिचालन गर्न, । (ज) नवीकरणीय ऊर्जा जस्तै बायोडिजेल, इथानोल, सौर्य, वायु इत्यादिको उत्पादन र प्रवर्धनका लागि कार्यक्रम सञ्चालन गर्न, । (झ) विभिन्न क्षेत्रमा फोहोरमैला व्यवस्थापन तथा सरसफाई कार्यक्रम सञ्चालन गर्न, । (ञ) नयाँ नेपाल निर्माण गर्ने सन्दर्भमा कोषको उद्देश्यको अधीनमा रही नेपाल सरकारले तोकेको अन्य काम गर्न, । (ट) कोषको प्रशासनिक खर्च गर्न, । (ठ) कोषको उद्देश्य हासिल हुने अन्य आवश्यक कार्य गर्न । परिच्छेद-३ । समितिको गठन र काम, कर्तव्य तथा अधिकार । ६. समितिको गठन: (१) कोषको तर्फबाट गर्ने सम्पूर्ण काम कारबाहीको सञ्चालन, रेखदेख तथा नियन्त्रण गर्न एक सञ्चालक समिति रहनेछ । (२) समितिको गठन देहाय बमोजिम हुनेछ:- । (क) उपाध्यक्ष, राष्ट्रिय योजना आयोग - अध्यक्ष । (ख) सचिव, प्रधानमन्त्री तथा मन्त्रिपरिषद्को कार्यालय - सदस्य । (ग) सचिव, अर्थ मन्त्रालय - सदस्य । (घ) सचिव, भौतिक योजना तथा निर्माण मन्त्रालय - सदस्य । (ङ) सचिव, स्थानीय विकास मन्त्रालय - सदस्य । (च) स्नातकोपाधि हासिल गरी आर्थिक वृद्धि, पूर्वाधार विकास वा सामुदायिक विकासको क्षेत्रमा कम्तीमा दश वर्षको अनुभव भएका व्यक्तिहरुमध्येबाट नेपाल सरकारले मनोनयन गरेका तीनजना - सदस्य । (छ) सचिव, राष्ट्रिय योजना आयोगको सचिवालय - सदस्य-सचिव । (३) उपनियम (२) को खण्ड (च) बमोजिम मनोनित सदस्यको पदावधि दुई वर्षको हुनेछ । (४) कोषको उद्देश्य वा हित विपरित काम गर्ने उपनियम (२) को (च) बमोजिम मनोनित सदस्यलाई नेपाल सरकारको जुनसुकै बखत हटाउन सक्नेछ । तर त्यसरी हटाउनु अघि निजलाई आफ्नो सफाईको मौका अवसरबाट वञ्चित गरिने छैन । ७. समितिको काम, कर्तव्य र अधिकार: यस नियमावलीमा अन्यत्र उल्लिखित काम, कर्तव्य र अधिकारका अतिरिक्त समितिको काम, कर्तव्य र अधिकार देहाय बमोजिम हुनेछ:- । (क) नयाँ नेपाल निर्माणको लागि व्यापक जनपरिचालन हुने नीति तथा योजना तयार गर्ने, । (ख) कोषले लगानी गर्ने योजना सम्बन्धी नीति निर्धारण गर्ने, । (ग) लगानीको लागि उपयुक्त योजनाको पहिचान गर्ने, । (घ) कोषले लगानी गर्ने योजना सम्पन्न गर्नु पर्ने अवधि र आकार तोक्ने, । (ङ) योजना सञ्चालनका लागि प्राप्त भएका प्रस्तावहरु अध्ययन स्वीकृत गर्ने, । (च) योजना सञ्चालन सम्बन्धी मापदण्ड तथा कार्यविधि बनाउने, । (छ) योजना सञ्चालनका लागि आवश्यक साधन स्रोतको व्यवस्था गर्ने, । (ज) कोषको कार्यक्रम तथा बजेट स्वीकृत गर्ने, । (झ) नयाँ नेपाल निर्माण गर्ने सन्दर्भमा नेपाल सरकारले तोकेको अन्य कार्य गर्ने वा गराउने, ।
नयाँ नेपाल निर्माण कोष (सञ्चालन) नियमावली २०६८ (New Nepal Construction Fund (Operation Regulation, 2011)

(च) योजना सञ्चालन सम्बन्धी मापदण्ड तथा कार्यविधि बनाउने, । (छ) योजना सञ्चालनका लागि आवश्यक साधन स्रोतको व्यवस्था गर्ने, । (ज) कोषको कार्यक्रम तथा बजेट स्वीकृत गर्ने, । (झ) नयाँ नेपाल निर्माण गर्ने सन्दर्भमा नेपाल सरकारले तोकेको अन्य कार्य गर्ने वा गराउने, । (ञ) कोषको उद्देश्य प्राप्तिका लागि अन्य आवश्यक काम गर्ने वा गराउने । ८. समितिको बैठक र निर्णय: (१) समितिको बैठक आवश्यकताअनुसार बस्नेछ । (२) समितिको बैठक सदस्य-सचिवले बोलाउनेछ । (३) समितिको बैठक बस्नुभन्दा कम्तीमा चौबीस घण्टा अगावै सदस्य-सचिवले बैठकमा छलफल हुने कार्यसूची सहितको सूचना सबै सदस्यहरुलाई दिनेछ । (४) समितिको कुल सदस्य सङ्ख्याको कम्तीमा पचास प्रतिशत सदस्य उपस्थित भएमा समितिको बैठकको लागि गणपूरक सङ्ख्या पुगेको मानिनेछ । (५) समितिको बैठकको अध्यक्षता अध्यक्षले र निजको अनुपस्थितिमा समितिमा उपस्थित सदस्यहरुले आफूमध्येबाट छानेको सदस्यले गर्नेछ । (६) समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत समेत दिनेछ । (७) समितिले आवश्यकताअनुसार नेपाल सरकारको कुनै पदाधिकारी, कर्मचारी वा अन्य सम्बद्ध व्यक्ति तथा विज्ञलाई समितिको बैठकमा आमन्त्रण गर्न सक्नेछ । (८) समितिको निर्णय सदस्य-सचिवले प्रमाणित गरी राख्नेछ । (९) समितिको निर्णय सदस्य-सचिवले सार्वजनिक गर्नेछ । (१०) समितिको बैठक सम्बन्धी अन्य कार्यविधि समिति आफैंले निर्धारण गरे बमोजिम हुनेछ । ९. उपसमिति तथा कार्यदल गठन गर्न सक्ने: (१) समितिको काममा सघाउ पुर्‍याउन समितिले आवश्यकता अनुसार उपसमिति तथा कार्यदल गठन गर्न सक्नेछ । (२) उपनियम (१) बमोजिम गठन गरिएको उपसमिति तथा कार्यदलको काम, कर्तव्य, अधिकार, कार्यविधि तथा अन्य व्यवस्था त्यस्तो उपसमिति तथा कार्यदल गठन गर्दाका बखत समितिले तोकिदिए बमोजिम हुनेछ । परिच्छेद-४ । योजना छनौट, सिफारिस, सञ्चालन तथा अनुगमन र मूल्याङ्कन । १०. सिफारिस समिति: (१) कोषले लगानी गर्ने योजनाको प्रस्ताव मूल्याङ्कन तथा सिफारिस गर्न एक योजना प्रस्ताव मूल्याङ्कन तथा सिफारिस समिति रहनेछ । (२) सिफारिस समितिको गठन देहाय बमोजिम हुनेछ:- । (क) सचिव, राष्ट्रिय योजना आयोगको सचिवालय - संयोजक । (ख) सहसचिव, प्रधानमन्त्री तथा मन्त्रिपरिषद्को कार्यालय - सदस्य । (ग) सहसचिव, अर्थ मन्त्रालय - सदस्य । (घ) स्नातकोपाधि हासिल गरी आर्थिक वृद्धि, पूर्वाधार विकास वा सामुदायिक विकासको क्षेत्रमा कम्तीमा सात वर्षको अनुभव भएका व्यक्तिहरूमध्येबाट समितिले मनोनयन गरेका तीनजना - सदस्य । (ङ) सहसचिव, राष्ट्रिय योजना आयोगको सचिवालय - सदस्य-सचिव । (३) उपनियम (२) को खण्ड (घ) बमोजिम मनोनित सदस्यको पदावधि दुई वर्षको हुनेछ । (४) कोषको उद्देश्य वा हित विपरीत काम गर्ने उपनियम (२) को खण्ड (घ) बमोजिम मनोनित सदस्यलाई समितिले जुनसुकै बखत हटाउन सक्नेछ । तर त्यसरी हटाउनु अघि निजलाई आफ्नो सफाइको मौका दिने अवसरबाट बञ्चित गरिने छैन । (५) सिफारिस समितिले आफ्नो कार्यसम्पादन गर्न सम्बन्धित क्षेत्रका विज्ञ तथा सम्बद्ध पदाधिकारीलाई आमन्त्रण गर्न सक्नेछ । ११. सिफारिस समितिको काम, कर्तव्य र अधिकार: सिफारिस समितिको काम, कर्तव्य र अधिकार देहाय बमोजिम हुनेछ:- । (क) लगानी गर्ने प्रयोजनको लागि योजना छनौट गर्न समितिलाई सिफारिस गर्ने, ।
नयाँ नेपाल निर्माण कोष (सञ्चालन) नियमावली २०६८ (New Nepal Construction Fund (Operation Regulation, 2011)

(५) सिफारिस समितिले आफ्नो कार्यसम्पादन गर्न सम्बन्धित क्षेत्रका विज्ञ तथा सम्बद्ध पदाधिकारीलाई आमन्त्रण गर्न सक्नेछ । ११. सिफारिस समितिको काम, कर्तव्य र अधिकार: सिफारिस समितिको काम, कर्तव्य र अधिकार देहाय बमोजिम हुनेछ:- । (क) लगानी गर्ने प्रयोजनको लागि योजना छनौट गर्न समितिलाई सिफारिस गर्ने, । (ख) कोष आफैं, कोषले स्थानीय निकाय, स्वयंसेवा संस्था वा सामुदायिक सङ्ठनसँगको सहकार्यमा तथा स्थानीय निकाय, स्वयंसेवी संस्था वा सामुदायिक सङ्ठन मार्फत् सञ्चालन गर्नुपर्ने योजनाको वर्गीकरण गरी समिति समक्ष सिफारिस गर्ने, । (ग) कुनै योजना सञ्चालन गर्न स्थानीय निकाय, स्वयंसेवी संस्था तथा सामुदायिक सङ्ठनले पेश गरेको आर्थिक तथा प्राविधिक प्रस्तावको मूल्याङ्कन गर्ने, । (घ) योजना सञ्चालन गर्न प्रस्ताव पेश गर्ने सबैभन्दा उपयुक्त स्थानीय निकाय, स्वयंसेवी संस्था वा सामुदायिक सङ्ठनलाई योजना सञ्चालन गर्ने स्वीकृतिका लागि समिति समक्ष सिफारिस गर्ने, । (ङ) समितिले समय समयमा तोकेका अन्य कार्य गर्ने । १२. योजना छनौट तथा सञ्चालन: (१) कोषले आफैं, स्थानीय निकाय, स्वयंसेवी संस्था वा सामुदायिक सङ्ठनसँगको सहकार्यमा वा स्थानीय निकाय, स्वयंसेवी संस्था वा सामुदायिक सङ्ठन मार्फत् कोषको उद्देश्य हासिल हुने गरी नयाँ नेपाल निर्माण गर्ने अभियानको रुपमा विभिन्न योजना सञ्चालन गर्नेछ । (२) कोषले उपनियम (१) बमोजिम योजना सञ्चालन गर्ने प्रयोजनको लागि त्यस्तो योजनाको आवश्यकता र औचित्य, प्राविधिक तथा आर्थिक पक्ष र हासिल हुने उपलब्धि समेतका विषयमा अध्ययन अनुसन्धान गरी सिफारिस समितिको सिफारिसका आधारमा उपयुक्त योजनाको छनौट गरी सार्वजनिक गर्नेछ । (३) उपनियम (२) बमोजिम छनौट भएका योजनाहरूमध्ये आफैं सञ्चालन गर्ने वा स्थानीय निकाय, स्वयंसेवी संस्था वा सामुदायिक सङ्ठनको सहकार्यमा सञ्चालन गर्ने वा नियम १३ बमोजिम प्रस्ताव पेश गर्ने स्थानीय निकाय, स्वयंसेवी संस्था वा सामुदायिक सङ्ठन मार्फत् सञ्चालन गराउन सक्नेछ । (४) कोषले यस नियम बमोजिम योजना सञ्चालन गर्दा स्थानीय जनताको सहभागिता नहुने योजनामा लगानी गर्ने छैन । (५) कोषले आफैं कुनै योजना सञ्चालन गर्ने भएमा त्यस्तो योजना उपयुक्त सरकारी निकाय मार्फत् सञ्चालन गर्नेछ । १३. प्रस्ताव आह्वान गर्ने: (१) कोषले आफ्नो उद्देश्य हासिल हुने प्रकृतिका योजना छनौट गरी कोषसँगको सहकार्यमा वा आफैं सञ्चालन गर्ने गरी प्रस्ताव पेश गर्न इच्छुक स्थानीय निकाय, स्वयंसेवी संस्था वा सामुदायिक सङ्ठनलाई प्रस्ताव आह्वान गर्नेछ । (२) उपनियम (१) बमोजिम प्रस्ताव आह्वान भएमा त्यस्तो योजना सञ्चालन गर्न चाहने स्थानीय निकाय, स्वयंसेवी संस्था वा सामुदायिक सङ्ठनले कोषले निर्धारण गरेको ढाँचामा सचिवालयमा प्रस्ताव पेश गर्न सक्नेछन् । (३) उपनियम (२) बमोजिमको निवेदनकासाथ आफूले सञ्चालन गर्न चाहेको योजनाको उद्देश्य, उक्त योजना सञ्चालनको लागि आवश्यक पर्ने बजेट, समयावधि, योजना सम्पन्न गर्दा हुने उपलब्धि सहितको विस्तृत आर्थिक तथा प्राविधिक प्रस्ताव तथा कोषले समय समयमा तोकि दिएका कुराहरू संलग्न गर्नु पर्नेछ ।
नयाँ नेपाल निर्माण कोष (सञ्चालन) नियमावली २०६८ (New Nepal Construction Fund (Operation Regulation, 2011)

(३) उपनियम (२) बमोजिमको निवेदनकासाथ आफूले सञ्चालन गर्न चाहेको योजनाको उद्देश्य, उक्त योजना सञ्चालनको लागि आवश्यक पर्ने बजेट, समयावधि, योजना सम्पन्न गर्दा हुने उपलब्धि सहितको विस्तृत आर्थिक तथा प्राविधिक प्रस्ताव तथा कोषले समय समयमा तोकि दिएका कुराहरू संलग्न गर्नु पर्नेछ । (४) उपनियम (२) बमोजिम प्राप्त प्रस्ताव जाँचबुझ गर्दा त्यस्तो प्रस्ताव कार्यान्वयन गर्न उपयुक्त देखिएमा समितिले सिफारिस समितिको सिफारिसमा त्यस्तो प्रस्ताव कार्यान्वयन गर्न स्वीकृति प्रदान गर्न सक्नेछ । (५) यस नियममा अन्यत्र जुनसुकै कुरा लेखिएको भए तापनि कोषको उद्देश्य हासिल हुने प्रकृतिको कुनै योजना आफैं वा कोषसँगको सहकार्यमा सञ्चालन गर्न कुनै स्थानीय निकाय, स्वयंसेवा संस्था वा सामुदायिक सङ्ठनले चाहेमा आफूले सञ्चालन गर्न चाहेको योजनाको उद्देश्य, उक्त योजना सञ्चालनको लागि आवश्यक पर्ने बजेट, समयावधि, योजना सम्पन्न गर्दा हुने उपलब्धि सहितको विस्तृत आर्थिक तथा प्राविधिक प्रस्ताव तथा कोषले समय समयमा तोकिदिएका कुराहरू संलग्न गरी सचिवालय समक्ष प्रस्ताव पेश गर्न सक्नेछ । (६) उपनियम (५) बमोजिमको प्रस्ताव प्राप्त भएमा सो सम्बन्धमा अध्ययन गरी सिफारिस समितिको सिफारिस समेतका आधारमा समितिले त्यस्तो योजना सञ्चालन गर्न सम्बन्धित प्रस्तावकलाई स्वीकृति प्रदान गर्न सक्नेछ । (७) यस नियम बमोजिम प्रस्ताव स्वीकृत भएपछि समितिले तोकेको ढाँचामा कोषले प्रस्तावक स्थानीय निकाय, स्वयंसेवी संस्था वा सामुदायिक सङ्ठनसँग सम्झौता गर्नु पर्नेछ । १४. योजना सञ्चालन सम्बन्धी विशेष व्यवस्था: (१) कुनै संस्थाले कुनै प्रकृति वा क्षेत्रको कुनै योजना कोष मार्फत् सञ्चालन गर्ने गरी सो योजना सञ्चालन गर्न आवश्यक पर्ने साधन स्रोत समेत उपलब्ध गराउने गरी सचिवालयमा निवेदन दिन सक्नेछ । (२) उपनियम (१) बमोजिम निवेदन प्राप्त भएमा र त्यस्तो योजना कोषको उद्देश्य हासिल हुने प्रकृतिको भएमा तथा त्यस्तो संस्थाले उपलब्ध गराउने भनेको साधन स्रोत उक्त योजना कार्यान्वयन गर्न पर्याप्त हुने देखिएमा समितिले त्यस्तो योजना यस नियमावली बमोजिम सञ्चालन गर्ने व्यवस्था मिलाउन सक्नेछ । १५. योजनाको अनुगमन तथा मूल्याङ्कन: (१) कोषले नियमित रुपमा योजना कार्यान्वयनको अनुगमन तथा मूल्याङ्कन गर्नेछ । (२) समितिले सदस्य, सदस्य-सचिव, नेपाल सरकार वा कोषको कुनै कर्मचारी मार्फत् योजना कार्यान्वयनको सम्बन्धमा योजना स्थलको अवलोकन भ्रमण गर्ने, आवश्यक विवरण सङ्कलन गर्ने, सार्वजनिक सुनुवाइ गर्ने वा समितिले उपयुक्त ठानेको अन्य कुनै प्रक्रिया अपनाई वा परामर्शदाता नियुक्त गरी योजना कार्यान्वयनको अनुगमन तथा मूल्याङ्कन गर्न वा गराउन सक्नेछ । (३) समितिले योजना कार्यान्वयनको सम्बन्धमा प्रत्येक चौमासिकमा समीक्षा गरी सम्बन्धित योजना सञ्चालन गर्ने सरकारी निकाय, स्थानीय निकाय, स्वयंसेवी संस्था तथा सामुदायिक सङ्ठनलाई उपयुक्त निर्देशन दिनेछ । परिच्छेद-५ । खर्चको निकासा, लेखाङ्कन र प्रतिवेदन । १६. खर्चको निकासा: (१) कोषको योजना सञ्चालनको स्वीकृति प्रदान गरेका स्थानीय निकाय, स्वयंसेवी संस्था तथा सामुदायिक सङ्ठनलाई योजना सञ्चालनको लागि खर्चको निकासा दिँदा किस्ता किस्ता गरी दिनेछ ।
नयाँ नेपाल निर्माण कोष (सञ्चालन) नियमावली २०६८ (New Nepal Construction Fund (Operation Regulation, 2011)

परिच्छेद-५ । खर्चको निकासा, लेखाङ्कन र प्रतिवेदन । १६. खर्चको निकासा: (१) कोषको योजना सञ्चालनको स्वीकृति प्रदान गरेका स्थानीय निकाय, स्वयंसेवी संस्था तथा सामुदायिक सङ्ठनलाई योजना सञ्चालनको लागि खर्चको निकासा दिँदा किस्ता किस्ता गरी दिनेछ । (२) उपनियम (१) बमोजिम खर्च निकासा दिँदा योजना कार्यान्वयन गर्नका लागि सम्पन्न भएको कार्य तथा उपलब्धिको अनुपातमा दिइनेछ । १७. कोषको रकम खर्च गर्ने कार्यविधि: कोषको रकम खर्च गर्ने कार्यविधि तथा योजनाको सम्बन्धमा राख्नु पर्ने लेखा प्रणाली समितिले तोके बमोजिम हुनेछ । १८. खर्चको लेखाङ्कन: (१) यस नियमावली बमोजिम भएको खर्चको लेखा सम्बन्धित स्थानीय निकाय, स्वयंसेवी संस्था तथा सामुदायिक सङ्ठनले प्रचलित कानून बमोजिम राख्नु पर्नेछ । (२) उपनियम (१) बमोजिम लेखा सम्बन्धी कागजात योजना सम्पन्न भएको पैंतीस दिनभित्र स्थानीय निकाय, स्वयंसेवी संस्था तथा सामुदायिक सङ्ठनले कोषमा बुझाउनु पर्नेछ । १९. लेखापरीक्षण: (१) नेपाल चार्टर्ड एकाउन्टेन्ट संस्थामा आबद्ध लेखापरीक्षकबाट कोषबाट अनुदान प्राप्त गरी सञ्चालन भएका योजनाको लेखापरीक्षण हुनेछ । (२) कोषको आन्तरिक लेखापरीक्षण कोष तथा लेखा नियन्त्रक कार्यालयबाट र अन्तिम लेखापरीक्षण महालेखापरीक्षक वा निजले तोकेको लेखापरीक्षकबाट हुनेछ । २०. प्रतिवेदन पेश गर्नु पर्ने: (१) योजना सञ्चालन गर्ने स्थानीय निकाय, स्वयंसेवी संस्था वा सामुदायिक सङ्ठनले प्रत्येक चौमासिक तथा वार्षिक रुपमा आफ्नो प्रगति प्रतिवेदन कोषले निर्धारण गरेको ढाँचामा कोषमा बुझाउनु पर्नेछ । (२) उपनियम (१) बमोजिमको प्रतिवेदनमा योजना कार्यान्वयनको अवस्था, उपलब्धि, योजना कार्यान्वयन गर्न आइपरेका समस्या तथा कठिनाई एवं कोषले तोकिदिएका विवरणहरू खुलाउनु पर्नेछ । २१. सार्वजनिक गर्नु पर्ने: योजना सञ्चालन गर्ने सरकारी निकाय, स्थानीय निकाय, स्वयंसेवी संस्था वा सामुदायिक सङ्गठनले हरेक चौमासिकमा योजना कार्यान्वयन गर्न कोषबाट प्राप्त भएको रकम, त्यस्तो रकम खर्चको हिसाब तथा कोषले ताकिदिए बमोजिमको विवरण सार्वजनिक गर्नु पर्नेछ । परिच्छेद-६ । विविध । २२. कोषमा रकम प्रदान गर्न सक्ने: (१) कुनै पनि स्वदेशी वा विदेशी संस्था वा व्यक्तिले कोषमा आफूले चाहेको रकम प्रदान गर्न सक्नेछन् । (२) कोषले विभिन्न व्यक्ति तथा संस्थाबाट सहज रुपमा रकम सङ्कलन गर्न प्रचलित कानून बमोजिम इजाजतपत्र प्राप्त बैङ्क तथा वित्तीय संस्थामा खाता खोल्नेछ । २३. सम्मान गर्ने: योजना सञ्चालनको लागि कोषमा रकम प्रदान गर्ने व्यक्ति तथा संस्थालाई कोषले देहाय बमोजिम गर सम्मान गर्नेछ:- । (क) दश लाख रूपैयाँ वा सोभन्दा बढीको रकम प्रदान गर्ने व्यक्ति तथा संस्थाको हकमा त्यस्तो संस्थाको प्रमुखलाई प्रधानमन्त्रीको हस्ताक्षर सहितको कदरपत्र प्रदान गर्ने, । (ख) एक लाख रूपैयाँदेखि दश लाख रूपैयाँसम्म रकम प्रदान गर्ने व्यक्ति तथा संस्थालाई अध्यक्षको हस्ताक्षर सहितको कदरपत्र प्रदान गर्ने, र । (ग) कोषमा रकम प्रदान गर्ने सम्पूर्ण व्यक्ति तथा संस्थाको नाम कोषको वेबसाइटमा प्रकाशन गर्ने ।
नयाँ नेपाल निर्माण कोष (सञ्चालन) नियमावली २०६८ (New Nepal Construction Fund (Operation Regulation, 2011)

(ख) एक लाख रूपैयाँदेखि दश लाख रूपैयाँसम्म रकम प्रदान गर्ने व्यक्ति तथा संस्थालाई अध्यक्षको हस्ताक्षर सहितको कदरपत्र प्रदान गर्ने, र । (ग) कोषमा रकम प्रदान गर्ने सम्पूर्ण व्यक्ति तथा संस्थाको नाम कोषको वेबसाइटमा प्रकाशन गर्ने । २४. स्वयंसेवक वा सहयोगी संस्थाको नियुक्ति र परिचालन: (१) योजनाको प्रवर्धन गर्न तथा योजना सञ्चालनको क्रममा कोषलाई आवश्यक सहयोग उपलब्ध गराउन कोषले आवश्यकता अनुसार स्वयंसेवक वा सहयोगी संस्था नियुक्ति गर्नेछ । (२) स्वयंसेवक वा सहयोगी संस्थाको छनौट गर्दा योजना विकास गर्न सक्ने, स्थानीयस्तरमा परिचालन हुन सक्ने जस्ता विशेषतालाई आधार मानी स्थानीय व्यक्ति वा संस्थामध्येबाट छनौट गरिनेछ । (३) स्वयंसेवक वा सहयोगी संस्थाको नियुक्ति करारमा तोकिएको सुविधा दिने गरी आवधिक समयको लागि गरिनेछ । (४) स्वयंसेवक वा सहयोगी संस्थाहरू कोष प्रति जवाफदेही हुनेछन् । (५) स्वयंसेवक वा सहयोगी संस्थाले कोषले दिएको निर्देशनको आधारमा आफ्नो कार्यसम्पादन गर्नु पर्नेछ । (६) स्वयंसेवक वा सहयोगी संस्थाको नियुक्ति तथा परिचालन समितिले जारी गरेको कार्यविधि बमोजिम खुल्ला प्रतिस्पर्धाको आधारमा हुनेछ । २५. अधिकार प्रत्यायोजन गर्न सक्ने: समितिले आफूलाई प्राप्त अधिकारमध्ये केही अधिकार सदस्य, सिफारिस समिति तथा नियम ९ बमोजिम गठन भएको उपसमिति वा कार्यदललाई प्रत्यायोजन गर्न सक्नेछ । २६. बैठक भत्ता पाउने: समितिक सदस्य, सिफारिस समितिका संयोजक तथा सदस्य, नियम ९ बमोजिम गठन भएको उपसमिति वा कार्यदलको संयोजक तथा पदाधिकारी तथा समिति वा सिफारिस समितिको बैठकमा आमन्त्रण गरिएका पदाधिकारी तथा विज्ञले बैठकमा भाग लिए वापत नेपाल सरकारले तोके बमोजिमको बैठक भत्ता पाउनेछन् । २७. कोषको सचिवालय: कोषको सचिवालय राष्ट्रिय योजना आयोगको सचिवालयमा रहनेछ । २८. निर्देशन दिन सक्ने: (१) नेपाल सरकार, मन्त्रिपरिषद्ले यस नियमावली बमोजिम योजना सञ्चालन गर्ने वा गराउने सम्बन्धमा समितिलाई आवश्यक निर्देशन दिन सक्नेछ र त्यस्तो निर्देशन पालना गर्नु समितिको कर्तव्य हुनेछ । (२) कोषले योजना सञ्चालन गर्ने सरकारी निकाय, स्थानीय निकाय, स्वयंसेवी संस्था तथा सामुदायिक सङ्गठनलाई आवश्यक निर्देशन दिन सक्नेछ र त्यस्तो निर्देशन पालना गर्न सम्बन्धित सरकारी निकाय, स्थानीय निकाय, स्वयंसेवी संस्था तथा सामुदायिक सङ्गठनको कर्तव्य हुनेछ । २९. प्रतिवेदन पेश गर्ने: (१) कोषले आर्थिक वर्ष समाप्त भएको मितिले तीन महिनाभित्र आफूले वर्षभरिमा गरेका काम कारबाहीको प्रतिवेदन तयार गरी नेपाल सरकार, मन्त्रिपरिषद् समक्ष पेश गर्नेछ । (२) उपनियम (१) बमोजिमको प्रतिवेदनमा छनौट गरिएका योजनाहरू आफैँ, स्थानीय निकाय, स्वयंसेवी संस्था तथा सामुदायिक सङ्गठनसँगको सहकार्यमा तथा स्थानीय निकाय, स्वयंसेवी संस्था तथा सामुदायिक सङ्गठनले सञ्चालन गरिरहेका योजनाहरू, लगानी भएको रकम र प्राप्त उपलब्धि सम्बन्धी विवरण तथा अन्य उपयुक्त विषयहरू संलग्न गर्नु पर्नेछ । (३) उपनियम (१) बमोजिम पेश गरेको प्रतिवेदन कोषले सार्वजनिक गर्नेछ । ३०. सञ्चित कोषमा दाखिला गर्नु पर्ने: कोष विघटन हुँदा कोषमा कुनै रकम बाँकी भएमा त्यस्तो रकम सञ्चित कोषमा दाखिला गरिनेछ ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

नागरिक उड्डयन सुरक्षा नियमावली, २०७३ । नेपाल राजपत्रमा प्रकाशित मिति । २०७३ । ०७ । २२ । संशोधन । १. नागरिक उड्डयन सुरक्षा (पहिलो संशोधन) नियमावली, २०७६ २०७६ । ०८ । २३ । गैर सैनिक हवाई उडान (सिभिल एभिएसन) ऐन, २०१५ को दफा ३ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "नागरिक उड्डयन सुरक्षा नियमावली, २०७३" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "अनआइडेन्टीफाइड व्यागेज" भन्नाले सामान धनीको पहिचान नभई बेवारिसी अवस्थामा छोडिएको व्यागेज ट्याग भए वा नभएको व्यागेज सम्झनु पर्छ । (ख) "अनएकम्पनाइड होल्ड व्यागेज" भन्नाले यात्रु चढेकै वायुयानबाट पठाउन नसकी कार्गोको रूपमा अर्को वायुयानबाट पठाइएको व्यागेज सम्झनु पर्छ । (ग) "अनक्लेम्ड व्यागेज" भन्नाले हवाई मार्गबाट विमानस्थलमा आइपुगेको र कसैले पनि आफ्नो भनी दाबी नगरेको व्यागेज सम्झनु पर्छ । पहिलो संशोधनद्वारा संशोधित । (घ) "अनधिकृत हस्तक्षेप (अनलफुल इन्टरफियरेन्स)" भन्नाले नियम ३८क. बमोजिमको कार्य सम्झनु पर्छ । (ङ) "एकम्पनाइड होल्ड व्यागेज" भन्नाले यात्रु चढेकै वायुयानबाट ओसारिने यात्रुको व्यागेज सम्झनु पर्छ । (च) "ऐन" भन्नाले गैर सैनिक हवाई उडान (सिभिल एभिएसन) ऐन, २०१५ सम्झनु पर्छ । (छ) "ट्रान्सफर यात्रु वा व्यागेज" भन्नाले एउटा वायुयानबाट ओर्ली विमानस्थलबाटै अर्को वायुयानमा प्रस्थान गर्ने यात्रु वा पठाइने व्यागेज सम्झनु पर्छ । (ज) "ट्रान्जिट यात्रु" भन्नाले कुनै उडानबाट अवतरण गरी अवतरण गरेको विमानस्थलबाट सोही उडान हुँदै प्रस्थान गर्ने यात्रु सम्झनु पर्छ । (झ) "नागरिक उड्डयन (सिभिल एभिएसन)" भन्नाले यात्रु, वायुयान, वायुयान कर्मचारी, विमानस्थल सञ्चालनमा संलग्न विभिन्न निकायका कर्मचारी, क्याटरिङ सेवा उपलब्ध गराउने कर्मचारी, सुरक्षाकर्मी वा आगन्तुक सम्झनु पर्छ र सो शब्दले विमानस्थल सञ्चालनमा प्रयोग भएका आवश्यक भौतिक पूर्वाधार, यन्त्र वा उपकरणलाई समेत जनाउँछ । (ञ) "नागरिक उड्डयन कार्यालय" भन्नाले प्राधिकरणको विमानस्थल स्थित कार्यालय सम्झनु पर्छ । (ट) "नागरिक उड्डयन सुरक्षा (सिभिल एभिएसन सेक्युरिटी)" भन्नाले अनधिकृत हस्तक्षेपबाट नागरिक उड्डयनको संरक्षण गर्ने कार्य सम्झनु पर्छ र सो शब्दले सुरक्षाको लागि गरिने कार्य, अवलम्बन गरिने उपाय (मेजर्स), मानव संसाधन र भौतिक साधनको संयोजनलाई समेत जनाउँछ । (ठ) "नागरिक उड्डयन सुरक्षा अधिकारी" भन्नाले नियम ७ बमोजिमको नागरिक उड्डयन सुरक्षाको उपयुक्त अधिकारी (एप्रोप्रिएट अथोरिटी फर सिभिल एभिएसन सेक्युरिटी) को रूपमा काम गर्ने अधिकारी सम्झनु पर्छ । (ड) "निषेधित सामान" भन्नाले नागरिक उड्डयनको सुरक्षा प्रतिकूल हुने गरी प्रयोग हुन सक्ने हातहतियार, विस्फोटक पदार्थ वा अन्य सामान सम्झनु पर्छ र सो शब्दले वायुयानबाट ओसार प्रसार गर्न निषेध गरिएको अन्य कुनै सामानलाई समेत जनाउँछ । (ढ) "प्राधिकरण" भन्नाले नेपाल नागरिक उड्डयन प्राधिकरण ऐन, २०४३ बमोजिम स्थापित नेपाल नागरिक उड्डयन प्राधिकरण सम्झनु पर्छ ।
नागरिक उड्डयन सुरक्षा नियमावली २०७३ (Civil Aviation Security Regulation, 2016)

(ढ) "प्राधिकरण" भन्नाले नेपाल नागरिक उड्डयन प्राधिकरण ऐन, २०४३ बमोजिम स्थापित नेपाल नागरिक उड्डयन प्राधिकरण सम्झनु पर्छ । (ण) "व्यागेज" भन्नाले वायुसेवा सञ्चालन संस्थाले आफ्नो वायुयानमा लैजान मञ्जुर गरेको यात्रु वा वायुयान कर्मचारीको व्यक्तिगत प्रयोजनको सामान सम्झनु पर्छ । (त) "विमानस्थल सुरक्षा समिति" भन्नाले नियम १० बमोजिमको विमानस्थल सुरक्षा समिति सम्झनु पर्छ । (थ) "समिति" भन्नाले नियम ३ बमोजिमको राष्ट्रिय नागरिक उड्डयन सुरक्षा समिति सम्झनु पर्छ । पहिलो संशोधनद्वारा संशोधित । (द) "सुरक्षा खानतलासी (स्किनिङ)" भन्नाले उपकरण वा अन्य साधनको प्रयोग गरी वा नगरी यात्रु, वायुयान कर्मचारी, विमानस्थलका कर्मचारी तथा आगन्तुकको साथमा रहेको वा निजहरूले लैजान खोजेको व्यागेजको जाँच गर्ने कार्य सम्झनु पर्छ र सो शब्दले अनधिकृत हस्तक्षेपको कार्य हुन सक्ने हातहतियार, विस्फोटक पदार्थ वा अन्य हानिकारक वस्तु, पदार्थ पत्ता लगाउने कार्यलाई समेत जनाउँछ । (ध) "सुरक्षा जाँच" भन्नाले यात्रु, वायुयान कर्मचारी, विमानस्थलका कर्मचारी तथा आगन्तुकको साथमा रहेको वा सामानमा लुकाई छिपाई लैजान खोजिएको हातहतियार, विस्फोटक पदार्थ वा अज्ञानतावस लैजान खोजिएको अन्य निषेधित सामान पत्ता लगाउने प्रयोजनको निमित्त सामानको जाँच गर्ने कार्य सम्झनु पर्छ । (न) "होल्ड व्यागेज" भन्नाले वायुयानको सामान राख्ने स्थान (एयरक्राफ्ट होल्ड) मा राखिने व्यागेज सम्झनु पर्छ । (प) "ह्याण्ड व्यागेज" भन्नाले यात्रु तथा वायुयान कर्मचारीले लगाएका लुगा तथा लुगाको खल्तीमा रहेका सामान बाहेक निजले वायुयानमा आफूसँगै लैजाने सबै सामान सम्झनु पर्छ । परिच्छेद-२ । समितिको गठन तथा काम, कर्तव्य र अधिकार । ३. समितिको गठन : (१) नागरिक उड्डयनलाई सुरक्षित बनाउन तथा राष्ट्रियस्तरमा हवाई सुरक्षा समन्वय गर्न एक राष्ट्रिय नागरिक उड्डयन सुरक्षा समिति रहनेछ । (२) समितिको गठन देहाय बमोजिम हुनेछ :- । (क) संस्कृति, पर्यटन तथा नागरिक उड्डयन मन्त्री वा राज्यमन्त्री - अध्यक्ष । (ख) महान्यायाधिवक्ता वा निजले तोकेको नायब महान्यायाधिवक्ता - सदस्य । (ग) सचिव, अर्थ मन्त्रालय - सदस्य । (घ) सचिव, कानून, न्याय तथा संसदीय मामिला मन्त्रालय - सदस्य । (ङ) सचिव, गृह मन्त्रालय - सदस्य । (च) सचिव, रक्षा मन्त्रालय - सदस्य । (छ) सचिव, संस्कृति, पर्यटन तथा नागरिक उड्डयन मन्त्रालय - सदस्य । (ज) बलाधिकृत, नेपाली सेना, जङ्गी अड्डा - सदस्य । (झ) प्रहरी महानिरीक्षक, नेपाल प्रहरी - सदस्य । (ञ) सशस्त्र प्रहरी महानिरीक्षक, सशस्त्र प्रहरी बल, नेपाल - सदस्य । (ट) मुख्य अनुसन्धान निर्देशक, राष्ट्रिय अनुसन्धान विभाग - सदस्य । (ठ) प्राधिकरणको महानिर्देशक - सदस्य-सचिव । (३) समितिको सचिवालय प्राधिकरणमा रहनेछ । ४. समितिको बैठक सम्बन्धी कार्यविधि : (१) समितिको बैठक वर्षको एक पटकमा नघटाई आवश्यकता अनुसार बस्नेछ । (२) समितिको अध्यक्षले तोकेको मिति, समय र स्थानमा समितिको सदस्य-सचिवले समितिको बैठक बोलाउनेछ । (३) समितिको कुल सदस्य सङ्ख्याको पचास प्रतिशत भन्दा बढी सदस्यहरू उपस्थित भएमा समितिको बैठकको लागि गणपूरक सङ्ख्या पुगेको मानिनेछ । (४) समितिको बैठकको अध्यक्षता समिति अध्यक्षले गर्नेछ र निजको अनुपस्थितिमा बैठकमा उपस्थित सदस्यहरूले आफूहरूमध्येबाट छानेको सदस्यले गर्नेछ ।